CELEX: 62017TA0217
Language: el
Date: 2019-09-20 00:00:00
Title: Υπόθεση T-217/17: Απόφαση του Γενικού Δικαστηρίου της 20ής Σεπτεμβρίου 2019 – FVE Holýšov I κ.λπ. κατά Επιτροπής (Κρατικές ενισχύσεις – Αγορά της ηλεκτρικής ενέργειας που παράγεται από ανανεώσιμες πηγές – Μέτρα που θεσπίζουν ελάχιστη εγγυημένη τιμή αγοράς της ηλεκτρικής ενέργειας που παράγεται από ανανεώσιμες πηγές ή πριμοδοτούν τους παραγωγούς αυτού του είδους ηλεκτρικής ενέργειας – Τροποποίηση των αρχικών μέτρων – Απόφαση που κηρύσσει το καθεστώς ενισχύσεων συμβατό με την εσωτερική αγορά κατά το πέρας του προκαταρκτικού σταδίου εξέτασης – Άρθρο 107, παράγραφος 3, στοιχείο γ', ΣΛΕΕ – Δικαιούχοι της ενίσχυσης και μέτοχοι των δικαιούχων – Δικαιολογημένη εμπιστοσύνη – Κρατικοί πόροι – Αρμοδιότητα της Επιτροπής να εξετάζει τη συμβατότητα των μέτρων με άλλες διατάξεις του δικαίου της Ένωσης πέραν των σχετικών με τις κρατικές ενισχύσεις)

9.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 413/42
            
         
      Απόφαση του Γενικού Δικαστηρίου της 20ής Σεπτεμβρίου 2019 – FVE Holýšov I κ.λπ. κατά Επιτροπής
      (Υπόθεση T-217/17) (1)
      
      (Κρατικές ενισχύσεις - Αγορά της ηλεκτρικής ενέργειας που παράγεται από ανανεώσιμες πηγές - Μέτρα που θεσπίζουν ελάχιστη εγγυημένη τιμή αγοράς της ηλεκτρικής ενέργειας που παράγεται από ανανεώσιμες πηγές ή πριμοδοτούν τους παραγωγούς αυτού του είδους ηλεκτρικής ενέργειας - Τροποποίηση των αρχικών μέτρων - Απόφαση που κηρύσσει το καθεστώς ενισχύσεων συμβατό με την εσωτερική αγορά κατά το πέρας του προκαταρκτικού σταδίου εξέτασης - Άρθρο 107, παράγραφος 3, στοιχείο γ', ΣΛΕΕ - Δικαιούχοι της ενίσχυσης και μέτοχοι των δικαιούχων - Δικαιολογημένη εμπιστοσύνη - Κρατικοί πόροι - Αρμοδιότητα της Επιτροπής να εξετάζει τη συμβατότητα των μέτρων με άλλες διατάξεις του δικαίου της Ένωσης πέραν των σχετικών με τις κρατικές ενισχύσεις)
      (2019/C 413/49)
      Γλώσσα διαδικασίας: η αγγλική
      
         Διάδικοι
      
      
         Προσφεύγoντες: FVE Holýšov I s. r. o. (Πράγα, Τσεχική Δημοκρατία) και οι 27 λοιποί προσφεύγοντες των οποίων τα ονόματα παρατίθενται στο παράρτημα της απόφασης (εκπρόσωποι: A. Reuter, H. Wendt, C. Bürger, T. Christner, W. Schumacher, A. Compes και T. Herbold, δικηγόροι)
      
         Καθής: Ευρωπαϊκή Επιτροπή (εκπρόσωποι: L. Armati, P. Němečková και T. Maxian Rusche)
      
         Παρεμβαίνοντες υπέρ της καθής: Τσεχική Δημοκρατία (εκπρόσωποι: M. Smolek, J. Vláčil, T. Müller, O. Serdula και L. Dvořáková), Βασίλειο της Ισπανίας (εκπρόσωποι: αρχικώς A. Gavela Llopis, στη συνέχεια A. Rubio González και S. Centeno Huerta), Κυπριακή Δημοκρατία (εκπρόσωποι: E. Συμεωνίδου και E. Ζαχαριάδου), Σλοβακική Δημοκρατία (εκπρόσωποι: B. Ricziová και M. Kianička)
      
         Αντικείμενο
      
      Προσφυγή δυνάμει του άρθρου 263 ΣΛΕΕ για τη μερική ακύρωση της απόφασης C(2016) 7827 τελικό της Επιτροπής, της 28ης Νοεμβρίου 2016, για την κρατική ενίσχυση SA.40171 (2015/NN), σχετικά με την προώθηση της παραγωγής ηλεκτρικής ενέργειας από ανανεώσιμες πηγές ενέργειας, περίληψη της οποίας δημοσιεύθηκε στην Επίσημη Εφημερίδα της Ευρωπαϊκής Ένωσης (ΕΕ 2017, C 69, σ. 2).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Απορρίπτει την προσφυγή.
                  
               
            
                  2)
               
               
                  
                     Η FVE Holýšov I s. r. o. και οι 27 λοιποί προσφεύγοντες των οποίων τα ονόματα παρατίθενται στο παράρτημα της απόφασης, φέρουν, πέραν των δικών τους εξόδων, τα έξοδα της Ευρωπαϊκής Επιτροπής.
                  
               
            
                  3)
               
               
                  
                     Η Τσεχική Δημοκρατία, το Βασίλειο της Ισπανίας, η Κυπριακή Δημοκρατία και η Σλοβακική Δημοκρατία φέρουν τα δικαστικά τους έξοδα.
                  
               
            
         (1)  EE C 202 της 26.6.2017.